Սեն Կլու (քաղաք)

Սեն Կլու (ֆր.՝ Saint-Cloud, [Sɛ̃ klu] սուրբ Քլոդովալդի անունից` Clodoald կամ Cloud), Փարիզի արևմտյան արվարձան, գտնվում է Սենա գետի ափին, քաղաքի կենտրոնից մոտ 10 կմ հեռավորության վրա։ Ըստ 2005 թվականի տվյալների` բնակչությունը կազմում է 29 200 մարդ։ Օ-դը-Սեն դեպարտամենտի, Նյոյի սյուր Սեն, Մարն-լա-Կոկետ կամ Վոքրեսոն համայնքների նման Սեն Կլուն Ֆրանսիայի ամենահարուստ քաղաքներից է. 10-ից 50 հազար հարկային տնտեսություններ ունեցող համայնքներ ունեցող տնային տնտեսությունների միջին եկամուտով զբաղեցնում է 2-րդ տեղը։


== Պատմություն ==
Սեն Կլու (Saint-Cloud) անունը ստացել է ի պատիվ Քլոդվիգ I-ի թոռան` սուրբ Քլոդովալդի (Saint-Cloud կամ Saint-Clodoald), ով կառուցել է Սեն Կլու վանքը։ Նրա մահից հետո բնակավայրը, որտեղ գտնվում է նրա դամբարանը, կոչվել է նրա անունով (St-Cloud):
1572 թվականից մինչև Ֆրանսիական հեղափոխությունը Սեն Կլուն եղել է Օռլեանի տան գլխավոր նստավայրը։ Պալատը նաեւ Նապոլեոն Բոնապարտի ղեկավարած հեղաշրջման վայրն է եղել, որը 1799 թվականին տապալեց Ֆրանսիական դիրեկտորիան։ Բնակավայրը Պրուսիայի կողմից Փարիզի պաշարման ժամանակ կրակի է մատնվել (1870)։ Նրանից պահպանվել է միայն մի քանի օժանդակ շինություններ և ընդարձակ պուրակը։ Այգում պահպանվել են Սեն Կլու պալատի ավերակները։
1693 թվականից մինչև 1766 թվականը Սեն Կլուում գործել է Ֆրանսիայի ճենապակու լավագույն գործարաններից մեկը, իսկ 1966-1989 թվականներին այստեղ տեղակայված է եղել Ինտերպոլի գլխամասային գրասենյակը, մինչև Լիոն տեղափոխելը։
1901 թվականից քաղաքում անցկացվում են հայտնի ձիարշավներ։


== Գլխավոր տեսարժան վայրեր ==

Հիմնական տեսարժան վայրերն են. 

Սեն Կլու պալատը
Պավիլոն դե Բրեթեիլը (Pavillon de Breteuil)։1901 թվականին  Էդմոնդ Բլանը անգլիական ցեղական ձիերի համար կառուցել է Սեն Կլու ձիարշավարանը։ Այն հյուրընկալել է մի շարք կարեւոր մրցավազքեր, այդ թվում`ամենամյա Գրան Պրի դե Սեն Կլու։


== Տրանսպորտ ==
Սեն Կլուն սպասարկվում է Տրանզիլեն միջքաղաքային երկաթուղային երկու ծառայություններով` Տրանզիլեն լա Դեֆենս և Տրանզիլեն Փարիզ - Սեն Լազար մերձքաղաքային երկաթուղային գծերով. Սեն Կլու և Վալ դը Օր երկաթուղային կայարաններ։
Սենայի երկայնքով անցնող Իլ դե Ֆրանս տրամվայների համակարգի Իլ դե Ֆրանս Т2 տրամվայի գծի մի քանի կանգառներ անցնում են Սեն Կլու քաղաքով։
Քաղաքը սպասարկում է «Պոնտ դը Սեն Կլու» մետրոյի կայարանը (ուղի 10)։


== Պատկերասրահ ==

		
		
		
		
		


== Հայտնի բնակիչներ ==
Հենրի III ֆրանսիացի (1551-1589) - Ֆրանսիայի թագավոր, սպանվել է Սեն Կլուում
Ֆիլիպ I Օռլեանցի (1640-1701) - ապրել է Սեն Կլու պալատում 1658 թվականից մինչև մահ` 1701 թվական, Օռլեանի տան առաջին անդամ
Հենրիետա Ստյուարտ (1644–1670) - ապրել և մահացել է Սեն Կլու պալատում
Ֆիլիպ II Օռլեանցի (1674- 1723) - ծնվել և թաղված է Սեն Կլուում, Օռլեանի դուքս, Ֆրանսիայի ռեգենտ
Նապոլեոն Բոնապարտ (1769–1821) - ապրել է Սեն Կլու պալատում
Անտուան Սենարդ (1800-1885) - Ազգային ժողովի անդամ, 1871 թվականից մինչեւ 1874 թվականը Սեն Կլուի քաղաքապետ
Էմիլ Վերհառն (1855-1916) - ֆլանդրիացի բանաստեղծ
Անդրե Շևրիլոն (1864-1957) - ֆրանսիացի բանաստեղծ
Ֆլորան Շմիթ (1870-1958) - ֆրանսիացի կոմպոզիտոր
Մորիս Ռավել (1875-1937) - ֆրանսիացի կոմպոզիտոր
Մարսել Դասսո (1892-1986) - ֆրանսիացի բիզնեսմեն և քաղաքական գործիչ
Լինո Վենտուրա (1919-1987) - իտալացի դերասան, ապրել և մահացել է Սեն Կլուում
Ժան-Պիեռ Ֆուրկադ (1929 -) - Ֆրանսիայի նախարար, Սեն Կլուի քաղաքապետ 1971-1992 թվականների
Ժերար Հոլց (1946 -) - Ֆրանսիական սպորտային լրագրող
Միշել Պլատինի (1955 -) - Ֆրանսիացի ֆուտբոլիստ
Ժան-Մարի Լե Պեն ( 1928  -) ֆրանսիական քաղաքական գործիչ, Եվրոպական խորհրդարանի դեպուտատ, Սեն Կլուի Մոնտրետոուտ դոմեյնի սեփականատեր
		
		
		
		
		


== Քույր քաղաքներ ==

 Իտալիա, Ֆրասկատի
 Գերմանիա, Բադ Գոդեսբերգ
 Բելգիա, Կորտրիյկ
 Մեծ Բրիտանիա, Մեյդենհեդ


== Տես նաև ==
Սեն Կլու (զբոսայգի)
Սեն Կլու (պալատ)
Անգլիայի թագուհու ժամանումը Սեն Կլու պալատ (կտավ)


== Ծանոթագրություններ ==


== Արտաքին հղումներ ==
«St Cloud, a town of northern France»։ Encyclopædia Britannica (11th ed.)։ 1911  Սեն Կլուն Բրիտանիկա հանրագիտարանում (անգլ.)